
RAPORT DE SPECIALITATE
privind aprobarea depunerii și implementării proiectului
"Înfiinţarea a trei centre de colectare prin aport voluntar (CAV)" în cadrul Apelului de Proiecte PNRR/2022/C3/S/I1.A, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiţia I1.a. - Înfiinţarea de centre de colectare prin aport voluntar din Planul Național de Redresare și Reziliență și anularea HCL nr.519/25.10.2022


Având în vedere Referatul de aprobare a proiectului de hotărâre al Primarului Municipiului Timișoara și Proiectul de hotărâre privind aprobarea depunerii și implementării proiectului "Înfiinţarea a trei centre de colectare prin aport voluntar (CAV)" în cadrul Apelului de Proiecte PNRR/2022/C3/S/I1.A, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiţia I1.a. - Înfiinţarea de centre de colectare prin aport voluntar din Planul Național de Redresare și Reziliență și anularea HCL nr.519/25.10.2022, 

Facem următoarele precizări:
Obiectivul Componentei C3 – Managementul Deșeurilor din cadrul Planului Național de Redresare și Reziliență (PNRR) este accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.

În cadrul Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiţia I1.a. - Înfiinţarea de centre de colectare prin aport voluntar din Planul Național de Redresare și Reziliență, obiectivul specific este: dezvoltarea unui management al deșeurilor eficient, prin suplimentarea capacităților de colectare separată, pregătire pentru reutilizare și valorificare a deșeurilor în vederea continuării procesului de conformare cu prevederile directivelor specifice și a tranziției la economia circulară.

Cererea de finanțare a fost depusă în cadrul mecanismului de accesare a fondurilor europene aferente PNRR- Componenta 3-Managementul deșeurilor, I.1.a. “Înființarea de centre de colectare prin aport voluntar”, pentru realizarea a 3 centre integrate de colectare separată prin aport voluntar, în vederea respectării prevederilor OUG nr.92/2021 privind regimul deșeurilor.


În data de 25.10.2022,  Municipiul Timișoara a aprobat depunerea și implementarea proiectului Înfiinţarea a trei centre de colectare prin aport voluntar". Prin solicitarea de clarificări a DGPNRR nr. 64968 din 13.01.2023, transmisă către Municipiul Timișoara în data de 17.01.2023, se solicită corectarea denumirii și corelarea cu denumirea din cererea de finanțare, precum și preluarea în textul HCL a secțiunii 4.3.3 din ghidul specific. 

Prin PNRR- Componenta 3-Managementul deșeurilor, I.1.a. “Înființarea de centre de colectare prin aport voluntar”, conform Ghidului specific, se asigură fondurile nerambursabile  pentru următoarele:

a) Cheltuielile pentru înfiinţarea centrelor de colectare prin aport voluntar:
● Lucrări privind amenajarea terenului şi asigurarea utilităţilor necesare obiectivului de investiţii, în interiorul amplasamentului;
● Lucrări privind organizarea de şantier, conform proiectului - tip;
● Construcţii şi instalaţii, conform proiectului - tip;
● Dotări, utilaje, echipamente tehnologice şi funcţionale, conform proiectului - tip (vehiculele/utilajele achiziţionate în cadrul acestei măsuri vor fi echipate cu cea mai bună tehnologie disponibilă, din punct de vedere al respectării mediului);
● Cheltuielile cu proiectarea şi consultanţa - capitol 3 din conţinutul-cadru al devizului general aprobat prin Hotărârea Guvernului nr. 907/2016, cu modificările şi completările ulterioare;
● Probe tehnologice şi teste;
● Alte costuri generale necesare implementării proiectului.
b) Cheltuieli privind informarea şi publicitatea:
● Cheltuieli cu emiterea comunicatelor de presă privind începerea lucrărilor;
● Cheltuieli cu panouri publicitare provizorii afişate la locul implementării proiectului;
● Cheltuieli cu mijloace de afişaj outdoor pe o perioadă de minim 6 luni de la recepţie şi în cuantumul a minim 1% din valoarea cheltuielilor eligibile;
● Cheltuieli ocazionate de campaniile de informare şi conştientizare a populaţiei/grupului ţintă.

Următoarele cheltuieli NU vor fi considerate eligibile: 
- Sumele care vor depăși pragurile menționate la secțiunea 1.5.2 și valoarea TVA aferentă acestora; 
- Orice alte cheltuieli care nu fac obiectul proiectului – tip privind platforma de colectare cu aport voluntar. 
- Achizițiile cu activele corporale „second-hand”; 
- Achiziția de mijloace de transport, inclusiv a celor pentru transportul deșeurilor. 

Valoarea maximă eligibilă a proiectului corespunde unui cost unitar eligibil, după cum urmează:
- Centru de colectare prin aport voluntar – 778.720 euro/CAV (centru de colectare prin aport voluntar), echivalentul a 3.830.914 lei, fără TVA, în conformitate cu devizul general aferent proiectului  - tip, din care costul aferent dotării centrelor de colectare prin aport voluntar cu utilaje și echipamente tehnologice, inclusiv dotări și active necorporale este de aproximativ 280.000 euro, echivalentul a 1.377.460 lei, fără TVA;

Determinarea valorii maxime eligibile a proiectului pentru cele 3 centre de colectare prin aport voluntar:
Valoarea maximă eligibilă  CAV= 3 (bucăți) x 778.720 euro/CAV =2.336.160 Euro, fără TVA respectiv 11.492.739,12 lei fără TVA, în conformitate cu devizul general aferent proiectului-tip, din care costul aferent dotării centrului de colectare prin aport voluntar cu utilaje și echipamente tehnologice, inclusiv dotări și active necorporale este de aproximativ 840.000 Euro fără TVA, echivalentul a 4.132.380 lei, fără TVA.
Conform Ghidului de finanțare, cursul valutar utilizat este cursul InforEuro aferent lunii mai 2021 de 1 euro = 4.9195 lei, valabil la data de 31.05.2021.  
Rata de finanţare acordată prin PNRR este de 100% din valoarea cheltuielilor eligibile ale proiectului, fără TVA.

Din punct de vedere tehnic, centrele de colectare trebuie să respecte cerințele proiectului-tip anexă la ghidul specific, secțiunea 4.3.3. 

În concluzie,
  
PROPUNEM:
-aprobarea depunerii și implementării proiectului "Înfiinţarea a trei centre de colectare prin aport voluntar (CAV)" în cadrul Apelului de Proiecte PNRR/2022/C3/S/I1.A, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiţia I1.a. - Înfiinţarea de centre de colectare prin aport voluntar din Planul Național de Redresare și Reziliență.

-aprobarea Notei de fundamentare privind necesitatea, oportunitatea și potențialul economic al investiției precum și numărul de locuitori deserviți de proiect "înfiinţarea a trei centre de colectare prin aport voluntar (CAV)", conform Anexei 1 la prezenta;
- aprobarea caracteristicilor tehnice conform proiectului-tip anexă la Ghidul Specificic al investiției, conform Anexei 2 la prezenta.

- aprobarea valorii maxieă eligibile a proiectului "Înfiinţarea a trei centre de colectare prin aport voluntar (CAV)", în cuantum de 2.336.160 Euro, fără TVA respectiv 11.492.739,12 lei, fără TVA (CAV= 3 bucăți x 778.720 euro/CAV, calculat la cursul valutar InforEuro aferent lunii mai 2021 de 1 euro = 4.9195 lei, valabil la data de 31.05.2021).
- TVA în cuantum de 2.183.620,43 lei se suportă de la bugetul de stat în condițiile OUG 124/2021 privind stabilirea cadrului instituţional și financiar de gestionare a fondurilor europene în cadrul Mecanismului de redresare şi rezilienţă.

-asigurarea cofinanțării proiectului, respectiv finanțarea cheltuielilor neeligibile care asigură implementarea proiectului, astfel cum acestea vor rezulta din documentațiile tehnico – economice/contractul de lucrări.

- Cuantumul lucrărilor va fi prevăzut în bugetul solicitantului pentru perioada de realizare
a investiției, în cazul obținerii finanțării.

- Municipiul Timișoara se angajează să suporte cheltuielile de mentenanță a investiției pe o perioadă de minimum 5 ani de la data efectuării ultimei plăți.

· împuternicuirea Primarului Municipiului Timișoara, în calitate de reprezentant legal, să reprezinte Municipiul Timișoara în relația cu MMAP (Ministerul Mediului, Apelor și Pădurilor) în derularea proiectului.

· anularea HCL nr. 519/25.10.2022. 

Având în vedere prevederile legale expuse în prezentul raport, apreciem că proiectul de hotărâre privind aprobarea  depunerii și implementării proiectului "Înfiinţarea a trei centre de colectare prin aport voluntar (CAV)" în cadrul Apelului de Proiecte PNRR/2022/C3/S/I1.A, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiţia I1.a. - Înfiinţarea de centre de colectare prin aport voluntar din Planul Național de Redresare și Reziliență și anularea HCL nr.519/25.10.2022, îndeplinește condițiile pentru a fi supus dezbaterii și aprobării plenului consiliului local. 

